burgasdotpro/wikipedia huggingface dataset:
Vysielač Laskomer

Vysielač Laskomer () je televízny (DVB-T) a rozhlasový vysielač v rovnomennej lokalite v Banskej Bystrici, na západnom okraji Starohorských vrchov, v mestskej časti Kostiviarska.
Výška stožiara je 220 metrov. Priehradový trojboký stožiar v minulosti slúžil ako anténa, v súčasnoti je nosný stožiar pre antény FM, DAB a DVB-T2.
Šírený program.
Vysielač slúži na šírenie signálu rozhlasu pre región Zvolenskej kotliny a západného Horehronia. Z lokality vysielajú Rádio Expres, Rádio Devín a Rádio_FM, v testovacom režime vysiela v pásme DAB+ 11 rozhlasových staníc na frekvencii 12A.
Dejiny.
Vysielač Laskomer, umiestnený na rovnomennom vrchu, bol postavený v roku 1936 ako vysielač Tomáša Garrigua Masaryka pre účely vysielania rozhlasu z Bratislavy na Strednom Slovensku. Nachádzal sa tu anténový dom s anténou a zariadenie potrebné na vysielanie. Samotný vysielač dodala francúzska firma Société Française Radioélectrique. Pokusné vysielanie začalo 11. novembra 1935, slávnostné uvedenie do prevádzky sa konalo 24. mája 1936. Slávností otvorenia vysielača sa účastnil rad známych osobností, ako predseda vlády Milan Hodža, Andrej Hlinka, Jozef Országh, Ivan Dérer a ďalší.
Počas SNP z vysielača vysielal Slobodný slovenský vysielač. Budova má dodnes diery po guľkách guľometov po nemeckom nálete. 
Vysielač Laskomer začal ako prvý na Slovensku v októbri 2016 vysielať v DVB-T2. Koncom októbra 2017 spustil RTVS vysielanie digitálneho rozhlasu DAB+. Vysielač Laskomer je jedným zo štyroch vysielačov Towercomu, na ktorých začalo experimentálne vysielanie.
IC 1

IC 1 je dvojhviezda v súhvezdí Pegas. Objavili ju francúzsky astronóm Guillaume Bigourdan a dánsko-írsky astronóm John Dreyer 18. novembra 1886. Ich zdanlivá hviezdna veľkosť je 13, jedna hviezda je obklopená hmlovinou.
Recopa Sudamericana

CONMEBOL Recopa Sudamericana, známa pod názvom Recopa Sudamericana (, , ), je výročná futbalová súťaž, ktorú od roku 1989 organizuje Juhoamerická futbalová konfederácia, známa pod skratkou CONMEBOL. Jedná sa zápas superpohára medzi víťazmi predchádzajúceho ročníka Copa Libertadores a Copa Sudamericana.
Súťaž bola založená v roku 1989, pričom pôvodne sa v nej stretávali víťazi Copa Libertadores a Supercopa Libertadores. V roku 1997 sa však odohral posledný ročník Supercopa Libertadores. Následne sa odohral ešte ročník 1998 juhoamerického superpohára. Potom nasledovala dlhšia prestávka, kedy sa tento pohár vôbec nehral. Začalo sa uvažovať nad novým formátom súťaže. Či sa budú hrať dva zápasy (teda každý účastník odohrá zápas doma a vonku), alebo sa bude hrať iba jeden zápas na neutrálnej pôde.
Najviac krát vyhral túto súťaž argentínsky klub Boca Juniors, ktorý zaznamenal štyri triumfy. Brazília však má najviac rôznych víťazov tejto súťaže, keď ju vyhralo až sedem rozličných klubov z tejto krajiny. Brazílske kluby tiež zaznamenali spolu najviac víťazstiev v tejto súťaži, konkrétne ju vyhrali až deväťkrát.
História.
Keď v roku 1988 došlo k vytvoreniu druhého kontinentálneho pohára v Južnej Amerike Supercopa Libertadores, stala sa myšlienka vytvoriť aj kontinentálny superpohár konečne reálnou . Futbalová konfederácia CONMEBOL nazvala nový superpohár Recopa Sudamericana. Názov vychádzal zo zrušeného pohára Recopa Sudamericana de Clubes, ktorý sa hral v dvoch ročníkoch 1970 a 1971. Súčasnú súťaž Recopa Sudamericana však nie je tiež možné zamieňať s inou súťažou s názvom Recopa Sudamericana, kde sa stretávali juhoamerickí víťazi Interkontinentálneho pohára a Recopa Sudamericana de Clubes. Prvý ročník súčasného superpohára Recopa Sudamericana sa hral v roku 1989 a hral sa na dva zápasy. Už v nasledujúcom roku sa už hral iba jeden zápas na neutrálnej pôde, konkrétne v Miami, USA. Ročník 1992 sa hral pre zmenu v japonskom meste Kóbe. V roku 1993 sa hrali znova dva zápasy. Okrem tohto prípadu sa až do roku 1997 hral iba jeden zápas na neutrálnej pôde. V poslednom ročníku pred prerušením v roku 1998 sa hrali znova dva zápasy. Od obnovenia súťaže v roku 2003 sa v prvých dvoch ročníkoch hral jeden zápas na neutrálnej pôde, od roku 2005 sa hrajú už iba dva zápasy, jeden u každého z účastníkov.
Kvalifikácia do súťaže a hrací systém.
Do Recopa Sudamericana sa automaticky kvalifikuje víťaz Copa Libertadores a Copa Sudamericana z predchádzajúceho ročníka. Súťaž sa hrá na dva zápasy, teda každý klub odohrá doma jeden zápas. Ak žiadny klub nevyhrá aspoň na počet strelených gólov, hrá sa predĺženie. Nevyužíva sa však pravidlo vstreleného gólu na ihrisku súpera. Ak žiadny tím nedá v súčte oboch zápasov o gól viac ani po predĺžení, nasledujú pokutové kopy, ktoré určia víťaza pohára.
Polemón

Polemón () môže byť:
Deň počatého dieťaťa

Deň počatého dieťaťa je medzinárodný deň spomienky na nenarodené ľudské bytosti. Koná sa 25. marca. Jeho ustanovenie vyhádzalo z podnetu pápeža Jána Pavla II. v zhode so slávením sviatku Zvestovania Pána. 
História.
Salvádor sa v 1993 stal prvým štátom, ktorý si oficiálne začal pripomínať „Deň práva narodiť sa“. Následne ďalšie krajiny nasledovali s oficiálnym pripomínaním si nenarodených, vrátane Argentíny s „Dňom nenarodených“ v 1998, Čile s „Dňom počatého a nenarodeného dieťaťa“ v 1999, a rovnako v 1999 Guatemala s „Národným dňom nenarodených“. Kostarika, Nikaragua, Peru, Filipíny, Dominikánska republika a Paraguaj sú tiež štáty čo si pripomínajú deň nenarodeného dieťaťa.
Slovensko.
Na Slovensku Fórum života vyhlásilo 25. marec za „Deň počatého dieťaťa“. Fórum života združuje viacero Pro-life hnutí, ktoré „Deň počatého dieťaťa“ dostávajú do povedomia rôznymi akciami v daný deň a aj v celom týždni, na ktorý pripadá daný deň. Kampaň používa ako symbol nosenie bielej stužky a snaží sa spropagovať ochranu života cez rôzne propagačné akcie ako informačné stánky v meste, reklamná letáková a bilbordová kampaň, Pochody za život a podobne.
Majstrovstvá Ázie v halovom pozemnom hokeji 2017

Majstrovstvá Ázie v halovom pozemnom hokeji 2017 bol v poradí 7. turnaj majstrovstiev Ázie v halovom pozemnom hokeji, ktoré organizuje Ázijská federácia pozemného hokeja (ASHF). Konal sa v dňoch od 24.28. apríla 2017 v Dauhe, v Katare, za účasti rekordných 8 mužských a 6 ženských tímov. Nováčikmi podujatia boli mužské družstvo Ománu a ženské družstvá Číny a KĽDR. Podujatie sa po roku 2009 znova uskutočnilo spoločne pre mužov aj ženy. Zápasy sa odohrali na štadióne Aspire Dome s kapacitou 1 000 divákov. Titul v mužskej kategórii obhájil , ktorý zvíťazil na všetkých doterajších turnajoch.
 Bronzový získal svoju prvú medailu. U žien po finálovej výhre nad obhájil titul .
Turnaj zároveň slúžil ako kvalifikácia ázijských družstiev na Majstrovstvá sveta 2018, ktoré organizuje Nemecko. Z obidvoch kategórií na ne postúpio iba víťazné družstvo.
Účastníci.
Pozn.: Číslo v zátvorke udáva umiestnenie vo svetovom rebríčku FIH k februáru 2016.
Pozn.: Číslo v zátvorke udáva umiestnenie vo svetovom rebríčku FIH k februáru 2016.
Alexander Babiš

Alexander Babiš (* 24. december 1961, Bratislava) je slovenský podnikateľ. Je mladším bratom bývalého predsedu českej vlády Andreja Babiša.
Život.
Pred rokom 1989 pracoval v podniku zahraničného obchodu Omnia, ktorý importoval a exportoval spotrebné technológie.
Bol vedený Štátnou bezpečnosťou ako spolupracovník. ŠtB Alexandra Babiša podľa slovenského časopisu "Týždeň" zaregistrovala jedenásť dní pred 17. novembrom 1989 ako agenta s kódovým menom "Miki".
Po páde komunistického režimu pôsobil 15 rokov v bankovom sektore, päť rokov pracoval ako finančný riaditeľ v spoločnosti svojho brata, slovenskom Agroferte.
Alexander Babiš bol na Slovensku obvinený z podvodu. So spoločníkom z firmy CTHS boli podozriví z toho, že energetickej spoločnosti ČEZ Slovensko spôsobili škodu 195 250 eur. ČEZ Slovakia je dcérska spoločnosť českej skupiny ČEZ. Tá patrí do pôsobnosti ministerstva financií, ktoré riadil Andrej Babiš.
Rodina.
Alexander Babiš je tretíkrát ženatý, má štyri deti a žije v Bratislave.
Stasias z Argosu

Stasias () bol grécky sochár v 3. storočí pred Kr.
Stasias bol grécky sochár z Argosu, činný pravdepobne v prvej polovici 3. storočia pred Kr. Od starovekých autorov sa o ňom nezachovala správa. Počas vykopávok sa však v archeologickej lokalite Kameiros na ostrove Rodos našiel jeho menom signovaný podstavec zo sochy, ktorá bola zrejme venovaná ako votívny dar božstvu do chrámu postaveného v dórskom slohu s pôdorisom "peripteros". Znalci nápis na základe mena jedného z darcov sochy, kňaza Agathokla, syna Filokrata z Atén, datujú do roku 276 pred Kr.
Tribút

Tribút (z lat. "tributum") môže byť:
Chisar kapija

Chisar kapija () je brána v mestskom opevnení pôvodne z obdobia antiky a v dnešnej podobe zo stredoveku nachádzajúca sa v architektonickej rezervácii Starý Plovdiv na ulici Canka Lavrenova približne 150 metrov východne od Východnej brány antického mesta Filipopol v centre mesta Plovdiv v Plovdivskej oblasti v južnom Bulharsku. Má štatút kultúrnej pamiatky.
Charakteristika.
Vykopávky dokazujú, že na mieste bola brána, ktorá bola súčasťou pevnostného systému mesta už v 2. storočí, kedy sa mesto opevňovalo proti gótskym nájazdom. Predpokladá sa ale, že prvá mestská brána v rovnakej lokalite stála už v 3. storočí pred Kr.
Vo svojej dnešnej podobe Chisar kapija existuje od veľkej stredovekej úpravy opevnenia, ktorá prebiehala v priebehu 12. až 14. storočia. V tesnej blízkosti brány a mestského opevnenia a s ich využitím prebiehala výstavba ďalších objektov (najmä v 17. a 18. storočí sa v blízkosti stavalo veľa kupeckých domov) až do začiatku 20. storočia a tak sa v lokalite utvoril jedinečný architektonicko-historický súbor pamiatok. V tesnej blízkosti brány sa nachádza napríklad Kujumdžievov dom, Georgiadiho dom a Chrám svätých Konštantína a Heleny, pod ktorého oltárom sa nachádzajú aj zvyšky pevnostnej veže z 5. storočia. Brána patrí k najobľúbenejším a najnavštevovanejším plovdivským pamiatkam.
Skyr

Skyr je tradičný islandský mliečny výrobok podobný jogurtu. Skyr obsahuje v priemere 12 % proteínov, 3 % sacharidov, 0,5 % tuku a veľké množstvo vápniku. Jeho konzistencia sa blíži jogurtu gréckeho typu, avšak s menej výraznou, jemnejšou chuťou. Skyr je súčasťou islandskej kuchyne viac ako 1000 rokov.
História.
Skyr sa na Island dostal z Nórska pred viac než 1100 rokmi. Kulinárska historička Hallgerður Gísladóttir uvádza, že zatiaľ čo zo škandinávskej kuchyne potom prakticky vymizol, na Islande sa skyr stal bežnou súčasťou jedálnička. Zmienky o skyre sú uvedené v rade historických islandských eposov, napr. Sága o Egilovi alebo Sága o Grettim. Nie je úplne jasné, ako sa vtedajší skyr líšil od dnešnej receptúry, pretože takéto podrobné popisy nie sú k dispozícii.
Tradične je skyr vyrábaný zo surového mlieka, súčasný skyr sa vyrába z pasterizovaného odstredeného kravského mlieka. Výsledný produkt má ľahko kyslastú príchuť, súčasní výrobcovia produkujú varianty skyru napr. s príchuťou vanilky, lesných plodov, jahôd atď., podobne ako pri jogurtoch.
Dostupnosť.
Skyr je obľúbený na Islande a v Škandinávii, k dispozícii je tiež v niektorých oblastiach Spojeného kráľovstva, v Írsku, Nemecku, Švajčiarsku, Litve, Lotyšsku. Od roku 2007 sa vyrába v Dánsku, od roku 2015 v Kanade a v USA. Na český a slovenský trh uviedla skyr v apríli 2016 Bohušovická mliekareň.
Zloženie.
Skyr sa vyznačuje vysokým obsahom proteínov a minimálnym obsahom tuku. Percentuálne pomery sú pri variantoch od rôznych výrobcov málo odlišné. Neochutený skyr obsahuje v priemere 12 % proteínov (bielkovín), 3 % sacharidov, a iba 0,1 – 1 % tuku. Skyr je tiež bohatý na vápnik a vitamíny. Na Slovensku je v predaji v základnom balení 140 g (natur, jahoda, brusnica, broskyňa s marhuľou, čučoriedka, malina), neochutená verzia natur je k dispozícii aj v rodinnom balení s hmotnosťou 350 g.
Využitie.
Skyr možno konzumovať bez ďalších ingrediencií ako praktické raňajky či desiata. Na Islande je obľúbeným jedlom skyr spolu s ovsenou kašou v pomere 1:1. Skyr je možné podľa osobných preferencií miešať s lekvárom, s ovocím, s medom alebo s obilninami (cereáliami). V súčasnej kuchyni sa skyr objavuje ako základ mixovaných ovocných drinkov (smoothies), využívaný je aj ako poleva na palacinky a na dochutenie dezertov.
Kvalifikácia na Majstrovstvá Európy v pozemnom hokeji mužov 1978

Kvalifikácia na Majstrovstvá Európy v pozemnom hokeji mužov 1978 bola kontinentálna kvalifikácia v pozemnom hokeji mužov, ktorú organizovala Európska federácia pozemného hokeja (EHF). Zúčastnilo sa jej 14 európskych družstiev, ktoré súťažili o 6 postupových miestpostúpili víťazi skupínna finálový turnaj. Kvalifikácia sa uskutočnila v roku 1977. 
Priamy postup.
Priamo postúpili družstvo hostiteľskej krajiny a 5 družstiev z Majstrovstiev Európy 1974:
Hotel Bulgaria

Hotel Bulgaria () je 4-hviezdičkový hotel a s výškou 71 metrov 4. najvyššia budova v Burgase v Bulharsko.
Nachádza sa v historickom centre mesta a je z neho dobrý výhľad na Burgaský záliv.
Dôležité údaje:
Hotel je populárny vďaka svojej centrálnej polohe, ale niektorí hostia sa sťažujú na staré vybavenie a úroveň služieb.
Externé odkazy.
[[Kategória:Hotely v Bulharsku]]
Theo Hutchcraft

Theo David Hutchcraft (* 30. august 1986, Richmond, Anglicko) je anglický spevák a skladateľ, známy ako spevák z synthpop duo Hurts.
Kariéra.
Bureau a Daggers (20052008).
Hutchcraft a Adam Anderson sa stretli pred nočným klubom v roku 2005, zatiaľ čo sa ich priatelia bili. Príliš opití, aby sa pripojili, začali diskutovať o hudbe; uvedomili si, že majú podobný vkus a rozhodli sa založiť kapelu. Počas niekoľkých nasledujúcich mesiacov si vymenili hudbu a texty cez e-mail a v marci 2006 založili Bureau. Prvý koncert odohrali v máji na The Music Box v Manchestri a boli krátko podpísaní pod nezávislým labelom High Voltage Sounds. V novembri vydali svoj prvý dvojsingel „After Midnight“/„Dollhouse“, ktorý sa stal singlom týždňa na Xfm.
V roku 2007 sa Bureau rozpadli. Hutchcraft a Anderson založili kapelu Daggers. Podpísali sa pod label Fandango a v októbri vydali ďalší dvojsingel „Money“/„Magazine“, ktorý bol nominovaný na Popjustice £20 Music Prize. V priebehu roku 2008 Daggers začali spolupracovať s producentmi Biffom Stannardom a Richardom X, ale po septembrovom katastrofálnom vystúpení v Londýne, sa Theo a Adam vrátili do Manchestru, aby pouvažovali o budúcnosti kapely. Nahrali spolu baladu s názvom „Unspoken“ a hneď si uvedomili, že to bol zvuk, ktorý chcú rozvíjať ako duo.
Po informovaní zvyšku kapely išli na krátku prestávku do Verony v Taliansku, kde objavili hudobný žáner nazvaný „Disco Lento“. V januári 2009 Daggers oznámili na svojom Myspace rozpad kapely.
Hurts (2009súčasnosť).
Už ako Hurts, natočili amatérske hudobné video pre pieseň „Wonderful Life“ s tanečníčkou, ktorá reagovala na inzerát umiestnený na pošte v Manchestri. V apríli 2009 ho nahrali na svoj YouTube kanál a video sa rýchlo stalo virálnym. Malo viac ako 21 miliónov pozretí na YouTube a to ho dostalo do top 200 najviac sledovaných videí.
V roku 2010 sa v ankete Sound of 2010 umiestnili štvrtí. Skladba „Blood, Tears &amp; Gold“ mala premiéru v „Hottest Record in the World“ Zanea Lowea. Ich úplne prvý koncert ako Hurts sa uskutočnil 22. januára na Michalsky Stylenite v Berlíne, 22. februára bol nasledovaný koncertom v kostole sv. Filipa v Salforde, kde vystúpili s ôsmimi piesňami. Nasledovali koncerty vo Wiltons Music Hall v Londýne a v Berlíne a Kolíne nad Rýnom v Nemecku.
Po úspechu v gréckom rádiu boli Hurts pozvaní vystúpiť 15. júna na udeľovaní MAD Video Music Awards v Aténach pred 11 000 ľuďmi. Taktiež v júni nahrala Kylie Minogue vokály do piesne „Devotion“, ktorá sa mala objaviť na ich albume. Hurts nahrali vystúpenie s jej hitom „Confide In Me“, pre webovú stránku novín The Sun a zaradili ju do setlistu ich koncertov. Kylie neskôr opätovala ich kompliment tým, že vystúpila s piesňou „Wonderful Life“ v Radio 1's Live Lounge.
Ich debutový album "Happiness" bol vydaný v septembri 2010, dosiahol Top 10 v 12 európskych krajinách a predalo sa cez 1 milión kópií po celom svete. "Happiness" dosiahol 4. miesto v UK Albums Chart. Za prvý týždeň predaja sa predalo až 25 000 kópií, čo ho urobilo najpredávanejším debutovým albumom kapely v roku 2010.
Polemón (maliar)

Polemón () bol starogrécky maliar. 
Maliar Polemónon pochádzal z Alexandrie. Obdobie jeho tvorby je neznáme. Z antických autorov nám správu o ňom zanechal jedine Plínius, ktorý uvádza, že vo svojej dobe patril medzi slávnych umelcov.
Timareté z Atén

Timareté (iné názvy: Timarete, Thamyris, Tamaris; ) bola grécka maliarka v 5. storočí pred Kr. 
Timareta, dcéra Mikóna z Atén, bola maliarka činná približne v polovici 5. storočia pred Kr. Učila sa a bola zamestnaná v dielni svojho otca v Aténach.
Rímsky spisovateľ Plínius, ktorý sa vo svojich spisoch zmienil o niekoľkých gréckych maliarkach, zaznamenal, že najznámejšou maľbou Timarety bol obraz (na tabuli) bohyne Artemidy vystavený v Efeze. Tento obraz bol zrejme namaľovaný na veľkú vybielenú drevenú tabuľu, ktorú zvyčajne zavesili na stenu vo verejnej budove.
Kvalifikácia na Majstrovstvá Európy v pozemnom hokeji mužov 1983

Kvalifikácia na Majstrovstvá Európy v pozemnom hokeji mužov 1983 bola kontinentálna kvalifikácia v pozemnom hokeji mužov, ktorú organizovala Európska federácia pozemného hokeja (EHF). Zúčastnilo sa jej 15 európskych družstiev, ktoré súťažili o 6 postupových miest na finálový turnaj. Kvalifikácia sa uskutočnila v septembri 1982. 
Priamy postup.
Priamo postúpili družstvo hostiteľskej krajiny a 5 družstiev z Majstrovstiev Európy 1978:
Kvalifikácia na Majstrovstvá Európy v pozemnom hokeji mužov 1987

Kvalifikácia na Majstrovstvá Európy v pozemnom hokeji mužov 1987 bola kontinentálna kvalifikácia v pozemnom hokeji mužov, ktorú organizovala Európska federácia pozemného hokeja (EHF). Zúčastnilo sa jej 12 európskych družstiev, ktoré súťažili o 6 postupových miest na finálový turnaj. Kvalifikácia sa uskutočnila od 30. mája do 28. septembra 1986. 
Priamy postup.
Priamo postúpili družstvo hostiteľskej krajiny a 5 družstiev z Majstrovstiev Európy 1983:
Kandidát (rozlišovacia stránka)

Kandidát môže byť:
Traktát

Traktát (z lat. "tractatus" – pojednanie, spracovanie, výklad; zaoberanie sa) môže byť:
Mikón

Mikón () môže byť:
Trakt

Trakt môže byť:
Kotlina Piatich spišských plies

Kotlina Piatich spišských plies (, , ), tvorí horný stupeň Malej Studenej doliny, nad Jazernou stenou vo Vysokých Tatrách. Má oválny pôdorys. Od začiatku vo výške stúpa po úpätie Ľadového štítu, Snehového štítu a Baraních rohov do výšky asi Je dlhá a asi široká.
Názov.
Pre presnejšiu orientáciu je označovaná samostatným menom podľa Piatich spišských plies.
Polohopis.
Kotlinu vytvoril ľadovec. Dno kotliny tvoria typické oblé ľadovcové kamene. Po ústupe ľadovca v doline ostali ľadovcové plesá. Nachádza sa tu najvyššie položené stále pleso vo Vysokých Tatrách Modré pleso (), najvyššie položené nestále Baranie pliesko () a Päť spišských plies. Nad Jazernou stenou stojí Téryho chata. Kotlina má odvetvie Dolinku pod Sedielkom.
História.
Prvými známymi ľuďmi, ktorí 15. augusta 1793 vystúpili do kotliny bol anglický cestovateľ Robert Townson s horským vodcom. Horskí vodcovia Teodor Wundt a Jakub Horvay v zime prvýkrát prvý raz vystúpili 28. decembra 1891.
Turistika.
Kotlina patrí medzi najnavštevovanejšie doliny vo Vysokých Tatrách. Lákadlom je okrem pešej turistiky aj horolezectvo (Žltá stena a Žltá veža), ale aj skialpinizmus (Dolinka pod Sedielkom). Ubytovacie a sociálne služby poskytuje Téryho chata. Z prírodných krás najviac priťahuje Päť spišských plies.
Prístup.
Východiskom do kotliny je Zamkovského chata, ku ktorej sa možno dostať z Hriebienka po červenom chodníku . Od Zamkovského chaty vedie chodník miernym stúpaním až po "Veľký hang" pod Prostredným hrotom, kde sa stúpanie zvyšuje a pokračuje až k Téryho chate.
Od Téryho chaty pokračujú dva turistické chodníky:
Čierna dolina

Čierna dolina môže byť:
Zelená dolina

Zelená dolina môže byť:
ESO 510-G13

ESO 510-G13 je interagujúca galaxia v súhvezdí Hydra. Jej zdanlivá hviezdna veľkosť je 13,4.
Je to špirálová galaxia natočená k nám bokom. Jej prachový pás je viditeľne pokrútený. Najvhodnejšie vysvetlenie pre túto zvláštnosť je to, že ESO 510-G13 sa v nedávnej minulosti priblížila k inej galaxii alebo sa s ňou zrazila. Niektorí astronómovia prišli s myšlienkou, že zrážka ešte stále prebieha, a prachový pás je pozostatkom galaxie, ktorú ESO 510-G13 pohltila. Podobný jav možno pozorovať v aktívnej galaxii Centaurus A. Rovnako je možné, že disk je stočený gravitáciou blízkej galaxie. Zodpovedná za to by mohla byť malá susedná galaxia alebo vzdialenejší, ale väčší člen tej istej skupiny. Astronómovia zistili, že tento typ deformácie je u špirálových galaxií bežný, hoci často sa deformácia prejavuje skôr v rozložený plynu ako v rozložení hviezd. Preto je deformácia zvyčajne najvýraznejšia na rádiových vlnových dĺžkach. Náš blízky sused Galaxia Andromeda má takúto deformáciu a zdá sa, že ju má aj Mliečna cesta - možno je spôsobená interakciou s jej vlastnou rodinou menších susedných galaxií.
Miriam Jarošová

Mgr. Miriam Jarošová, PhD. (* 19. august 1969, Partizánske) je slovenská meteorologička a klimatologička, ktorá sa špecializuje na leteckú meteorológiu a agrometeorológiu. Je známa z predpovedí počasia najmä v reláciach Najlepšie počasie v TV JOJ a z Rádia Expres.
Profesionálna kariéra.
Detstvo prežila v obci Ostratice, neďaleko Partizánskeho. Základnú školu navštevovala v Žabokrekoch nad Nitrou a na gymnázium chodila do Topoľčian. Po ukončení 4-ročného štúdia na gymnáziu v roku 1987, nastúpila na vtedy ešte Matematicko-fyzikálnu fakultu Univerzity Komenského v Bratislave (dnešná FMFI UK). Po skončení vysokoškolského štúdia v roku 1992 sa zamestnala v SHMÚ.
Je moderátorkou relácie Najlepšie počasie v TV JOJ, v minulosti ju však ľudia mohli vidieť aj v relácii STV (dnes RTVS) Ranný magazín, kde s predpoveďami počasia pred kamerami začínala. Ešte predtým, ako začala vystupovať na televíznych obrazovkách, však hlásievala počasie aj v Slovenskom rozhlase, čo súviselo s jej prácou na oddelení predpovedí a výstrah SHMÚ. Tieto bohaté skúsenosti aj s rozhlasovými predpoveďami využíva aj dnes, keďže pravidelne robí predpovede počasia v živom vysielaní Rádia Expres, každý piatok ráno v relácii Hemendex, kde jej udelili neformálny titul „Meteoguru Hemendexu“.
V mediách tiež často vystupuje na podporu ľudí s diabetom, keďže sama je postihnutá týmto ochorením. Tvrdí však, že aj napriek nemu môže viesť zdravý a plnohodnotný život v kruhu svojej rodiny.
Od roku 2017 pôsobí aj ako vysokoškolský pedagóg na katedre leteckej dopravy Žilinskej univerzity v Žiline.
Osobný život.
Ako sama tvrdí, súkromie si veľmi chráni, a preto sa o ňom do medií vyjadruje zriedkavo. Je vydatá a je matkou dvoch synov, dvojičiek. Obaja jej synovia sú už dospelí.
V súčasnosti býva v obci Gáň, v okrese Galanta. 
Zaujímavosti.
Predpoveď počasia v relácii Najlepšie počasie robí ona (ako aj jej kolegovia) bez „čítačky“ priamo „z hlavy“, ako prezradila v jednom z rozhovorov.
Kvalifikácia na Majstrovstvá Európy v pozemnom hokeji mužov 1991

Kvalifikácia na Majstrovstvá Európy v pozemnom hokeji mužov 1991 bola kontinentálna kvalifikácia v pozemnom hokeji mužov, ktorú organizovala Európska federácia pozemného hokeja (EHF). Zúčastnilo sa jej 14 európskych družstiev, ktoré súťažili o 5 postupových miest na finálový turnaj. Kvalifikácia sa uskutočnila od 20. apríla do 9. septembra 1990. 
Priamy postup.
Priamo postúpili družstvo hostiteľskej krajiny a 6 družstiev z Majstrovstiev Európy 1987:
Štyri (zbierka poviedok)

Štyri : Zbierka poviedok k sérii Divergencia (angl. "Four : A Divergent Collection") je zbierka štyroch poviedok a troch scén k románovej sci-fi dobrodružnej trilógii "Divergencia" od americkej spisovateľky Veronicy Roth. V origináli bola vydaná nakladateľstvom HarperCollins v júli 2014, v slovenskom preklade Eleny Guričanovej ju vydalo vydavateľstvo Slovart v roku 2015. Poviedky boli vydané postupne od 23. apríla 2012 vo forme elektronických kníh. Sú prequelom k trilógií a približujú pozadie jej protagonistu Tobiasa Eatona.
Pivovar Kaltenecker

Pivovar Kaltenecker s.r.o. je slovenská obchodná spoločnosť zaoberajúca sa výrobou piva v Rožňave. Bola založená 22. februára 2005, ale nadväzuje na spoločnosť prevádzkujúcu pivovar v Rožňave od roku 1997 a symbolicky aj na staršiu rožňavskú pivovarskú tradíciu. V marci 2016 až auguste 2017 prebehla spoločnosť reštrukturalizáciou. 
Pivovar vyrába pivá značiek "Kaltenecker", "Fiesta Ipa", "Brokát", "Kaltenecker Saison", "Paulaner Oktoberfest Bier" a mnohé ďalšie.
Kaltenecker

Kaltenecker môže byť:
Odpis (účtovníctvo)

Odpis(y) (iné názvy: odpisovanie, odpísanie; porov. aj článok amortizácia) môže byť:
Základná charakteristika a význam.
Najčastejšie odpis vyzerá tak, že sa obstarávacia hodnota odpisovaného predmetu podľa nejakého pravidla (pozri nižšie: Metódy odpisovania) rozloží na jednotlivé roky predpokladanej životnosti daného predmetu a takto vypočítané sumy pre jednotlivé roky sa v jednotlivých rokoch účtujú jednak ako náklady podniku (príslušný účet sa volá „odpisy“) a jednak ako zníženie hodnoty daného predmetu (na Slovensku sa to robí obyčajne na účte „oprávky“). Obstarávacia hodnota znížená o všetky do daného okamihu vykonané odpisy sa nazýva zostatková (účtovná) cena či hodnota. 
Odpisy sú účtovný nástroj na vyjadrenie zníženia hodnoty daného predmetu majetku (spravidla v dôsledku fyzického či morálneho opotrebenia). Odpisom sa toto zníženie hodnoty prenáša do nákladov podniku, keďže odpis sa účtuje ako náklad Keďže sú odpisy nákladmi, automaticky znižujú zisk podniku (pretože zisk= výnosy mínus náklady), a teda hrajú aj významnú úlohu pri výške dividend a daní podniku.
Odpisy ako náklady podniku podnik obyčajne premieta do cien svojich výrobkov, inak povedané: do výnosov podniku. To znamená, že podnik má isté výnosy a má zároveň v rovnakej výške náklady (t. j. odpisy). Zatiaľ čo tieto výnosy sú reálne (ide o príjem peňazí do podniku), tieto náklady sú len čisto účtovné-formálne (t. j. podnik reálne neplatí žiadne peniaze, iba formálne účtuje na účte odpisy). Z toho vyplýva, že podnik má reálne výnosy, ktoré sa nepoužijú na zaplatenie dividend a daní (pretože nezvyšujú formálny-účtovný zisk podniku, keďže výnosy-náklady=0), a teda ostanú v podniku na voľné použitie, napríklad na reprodukciu (čiže na neskoršie nahradenie odpisovaného predmetu novým). Vo financiách sa tento jav nazýva financovanie (podniku) z odpisov.
Definícia podľa IFRS.
IAS 16 (podobne IAS 36) definuje odpisovanie ako „systematické rozvrhnutie odpisovateľnej hodnoty majetku počas doby jeho použiteľnosti“, pričom „odpisovateľná hodnota je obstarávacia cena majetku alebo iná suma, ktorá nahrádza obstarávaciu cenu, po odpočítaní jeho reziduálnej hodnoty“ a „reziduálna hodnota majetku je odhadovaná suma, ktorú by účtovná jednotka v súčasnosti získala z vyradenia majetku po odpočítaní odhadovaných nákladov na vyradenie, keby už majetok dosahoval vek a stav, ktorý sa očakáva na konci jeho doby použiteľnosti.“
Reziduálna hodnota nie je to isté čo zostatková hodnota.
Druhy odpisovania.
Rozlišujú sa:
Metódy odpisovania dlhodobého (t. j. neobežného) majetku.
Rozlišujú sa:
Odpis

Odpis (iné názvy: odpisovanie, odpísanie) môže byť:
Odpis môže byť aj kópia pôvodného textu, druhopis, pozri druhopis
Odpísanie (odpisovanie) môže byť aj:
Kvalifikácia na Majstrovstvá Európy v pozemnom hokeji mužov 1995

Kvalifikácia na Majstrovstvá Európy v pozemnom hokeji mužov 1995 bola kontinentálna kvalifikácia v pozemnom hokeji mužov, ktorú organizovala Európska federácia pozemného hokeja (EHF). Družstvá súťažili o 6 postupových miest na finálový turnaj. Kvalifikácia sa uskutočnila v roku 1994. 
Priamy postup.
Priamo postúpili družstvo hostiteľskej krajiny a 5 družstiev z Majstrovstiev Európy 1991:
Salomon Wisdom

Salomon Wisdom (* 1. október 1988, Cotonou, Benin) je beninsky futbalista, odchovanec Soleil FC Cotonou. Salomon Wisdom začal profesionálne hrať futbal v roku 2004 v Soleil FC Cotonou v tomto tíme odohral 48-zápasov a nastrieľal osem gólov. V roku 2006 prestúpil do slovenského klubu FK Púchov, kde odohral tri zápasy a strelil dva góly. V roku 2006 prestúpil do MŠK Žilina za ktorú odohral jeden zápas v sezóne 2008/09 bol na hosťovaní v klube FC ViOn Zlaté Moravce za ktorý odohral 16 zápasov a strelil 4 góly. V roku 2016 prestúpil do maltského klubu Sliema Wanderes za ktorý momentálne hráva v sezóne 2016/17 odohral 24 zápasov a strelil päť gólov.
Reprezentácia Benin.
Salomon Wisdom nastúpil v reprezentačnom priateľskom zápase 26. mája 2012, Burkina FasoBenin zápas sa skončil remízou 2:2.
Fra Angelico

Blahoslavený Ján z Fiesole, lepšie známy ako Fra Angelico alebo Angelik (), krstným menom Guido alebo Guidolinus (* koniec 14. storočia, Vicchio – † 18. február 1455, Rím) bol florentský rehoľník – dominikán a maliar. Preslávil sa nezvyčajným nadaním, ale aj svätým spôsobom života; bol pokorný, prostý a skromný.
Život.
Narodil sa koncom 14. storočia v dedine Vicchio ako Guido alebo Guidolinus. V mladom veku sa vyučil maliarstvu vo Florencii. Neskôr so svojím bratom Benediktom vstúpil do konventu Rehole kazateľov – dominikánov vo Fiesole. Okolo roku 1420 prijal rehoľný habit z rúk bl. Jána Dominiciho.
Po kňazskom svätení bol dva razy vikárom a potom prior konventu vo Fiesole. V tomto konvente zanechal mnoho oltárnych obrazov z rokov 14251438, keď tu pôsobil. Po prosbe priora konventu sv. Marka vo Florencii tiež vyzdobil celú budovu tohto kláštora (14391445).
Pápež Eugen IV. ho pozval do Ríma, aby vymaľoval jednu kaplnku v Bazilike svätého Petra (starej) a v Apoštolskom paláci. Taktiež vyzdobil súkromnú kaplnku (Kaplnka Mikuláša V.) a pracovňu pápeža Mikuláša V., ktorý mal Angelika vo veľkej úcte. Jeho ďalšie diela môžeme nájsť v konvente sv. Dominika v Cortone (1438) a v katedrále v Orviete (1447).
Pápež Eugen IV. ho chcel vymenovať za arcibiskupa Florencie, ale Angelik namiesto seba navrhol sv. Antonína Florentského.
Fra Angelico zomrel v dominikánskom konvente pri bazilike Santa Maria sopra Minerva v Ríme v povesti svätosti 18. februára 1455. V tomto kostole je tiež pod mramorovým náhrobkom s jeho podobizňou pochovaný.
Úcta.
Po smrti Fra Angelica ho nazvali blahoslaveným Angelikom, napriek tomu, že oficiálne blahorečený v tom čase nebol. Jeho liturgickú úctu potvrdil až pápež sv. Ján Pavol II. 3. októbra 1983 pre Rehoľu kazateľov (dominikánov).
Civilian Irregular Defense Group

Civilian Irregular Defense Group (skratka: CIDG; v preklade z angl.: „Civilná nepravidelná obranná skupina“) bol program vlády Spojených štátov určený na výcvik polovojenský jednotiek z juhovietnamského obyvateľstva počas vietnamskej vojny. Navrhla ho CIA začiatkom roka 1961, jednak s cieľom posilniť snahy Južného Vietnamu o vybudovanie paramilitantných jednotiek, jednak na zabránenie tomu, aby Vietkong rozširoval svoj vplyv medzi juhovietnamským obyvateľstvom, hlavne medzi menšinami na vidieku. Väčšinu príslušníkov CIDG tvorili obyvatelia z radov menšín, predovšetkým Degari, označovaný tiež francúzskym výrazom Montagnardi („horali“), , v menšej miere aj Kambodžania a Vietnamci.
Program spočíval vo výbere dobrovoľníkov z radov civilného obyvateľstva, ktorým bol poskytnutý vojenský výcvik. Veliteľmi jednotiek boli Vietnamskí dôstojníci špeciálnych síl. (Luc Luong Dac Biet). Dôstojníci CIA slúžili v jednotkách ako poradcovia. Program CIDG sa výrazne rozrástol po tom, čo sa do Južného Vietnamu presunula, 5th Special Forces Group, Špeciálnych síl U.S. Army (tzv. Zelené barety). Oddiely CIDG sa prestali zameriavať na obranu obcí a začali viesť viacero aktívnych operácií. Veľký význam zohrali pri strážení a pozorovaní hraníc. Väčšina jednotiek CIDG bola v roku 1970 reorganizovaná na jednotky Rangerov Juhovietnamskej armády (Biệt Động Quân). V období svojho rozmachu mali tieto sily 45000 mužov. Viaceré tábory boli do roku 1971 postupne pre nedostatok ľudských síl opustené.
Program trpel viacerými problémami, hlavne podvodmi a korupciou, čo bolo aj jednou z príčin jeho ukončenia. Oddiely CIDG však napriek tomu zohrali dôležitú úlohu v boji proti komunistickým vojskám a boli jednou z najhodnotnejších foriem pomoci, ktorú USA organizovalo v krajine. V roku 1965 bol tábor Duc Co bol obliehaný komunistickými silami 2 mesiace avšak znemožnil obsadenie blízkeho juhovietnamského mesta. V roku 1966 útok na tábor CIDG v údolí A Shau stál v ceste 2 plukom komunistických vojsk. Boje neskôr vyvrcholili bitkou v údolí A Shau.
Baťova letecká společnost

Baťova letecká společnost bola letecká spoločnosť v Československu v 20. a 30. rokoch 20. storočia, súčasť Baťových závodov.
Dejiny.
Koncern Baťa bol v medzivojnovom období známy využívaním efektívnych riadiacich stratégií, ktoré mu umožnili expandovať aj v čase veľkej hospodárskej krízy. Pole svojej pôsobnosti do leteckej sféry rozšíril Tomáš Baťa v roku 1924 založením leteckého oddelenia známeho ako Baťova letecká společnost.
Počiatočná situácia spočívajúca v zastaranosti lietadlového parku sa dočasne zlepšila poverením vojenského pilota Františka Klepša dočasným riadením oddelenia od februára 1933 do januára 1934. Klepš vypracoval podrobné bezpečnostné predpisy, nariadil pravidelné technické kontroly lietadiel a školenia personálu. Tieto opatrenia boli reakciou na haváriu lietadla Junkers F-13 12. júla 1932 v Otrokovicích, pri ktorej zahynul pilot a majiteľ firmy Tomáš Baťa. Jej príčinou bola zrážka so zemou v dôsledku straty orientácie v hmle.
V roku 1935 bol šéfpilot Jan Šerhant vyslaný na študijnú cestu po Spojených štátoch, za účelom zabezpečiť podnety pre modernizáciu spoločnosti. Vďaka jeho odporúčaniu Baťa zakúpil moderné dvojmotorové lietadlo Lockheed L-10A Electra, ktoré bolo dopravené do Československa v októbri 1936 a následne absolvovalo transatlantický let do Spojených štátov. V roku 1937 bolo zakúpené ďalšie lietadlo tohto typu, ktoré sa do roku 1939 podieľalo na doprave v Československu. Sľubný potenciál modernizovanej flotily so zastúpením nových dopravných lietadiel, ktorými disponovala spoločnosť od roku 1935, tak prekazil Mníchov 1938 a následná okupácia českých krajín.
V súvislosti s Baťovým letectvom je dôležitý výrok Jana Antonína Baťu, ktorý vyslovil pri zámere zriadenia podnikateľskej univerzity v roku 1937: "„...každý student této školy "[...]" musí "[okrem iného]" umět pilotovat letadlo a řídit vůz, právě tak jako motocykl a pár koní“". Z uvedeného je zrejmé, že J. A. Baťa považoval angažovanie sa v letectve aj za istú formu veľkopodnikateľskej kultúry a prestíže.
Super Karaoke

Super Karaoke je hudobno-zábavná talk show na základe amerického formátu Carpool Karaoke, ktorú od 13. septembra 2017 do 30. decembra 2019 vysielala TV JOJ. Moderátorom relácie je Svätopluk „Sväťo“ Malachovský. Moderátor v aute spovedá známeho interpreta a spoločne spievajú jeho vlastné skladby za sprievodu nahrávky v autorádiu.
Námet.
Kto by nepoznal očarujúceho a vtipom sršiaceho zabávača Jamesa Cordena a jeho spievajúce celebrity, ktorí sa s ním vezú v aute v uliciach Los Angeles a zabávajú seba aj milióny divákov po celom svete? Mimoriadne populárny koncept virálnych online videí prinesie televízia JOJ medzi prvými na svete aj na televízne obrazovky! Moderátor Sveťo Malachovský sa stretne so slovenskými i českými hviezdami a zaspieva si napríklad s Tublatankou, Richardom Müllerom, Celeste Buckingham, Helenou Vondráčkovou a mnohými ďalšími. Cesta v aute je plná vtipných momentov, rozhovorov a hlavne známych hitov. V polovici 2. série sa z hudobno-zábavnej talk show stal program pre deti.
Survival, Evasion, Resistance and Escape

Survival, Evasion, Resistance and Escape alebo Survive, Evade, Resist, Extract skrátene SERE je anglo-americký vojenský tréningový program, ktorý zahŕňa všetky praktické a teoretické opatrenia potrebné na prípravu príslušníkov ozbrojených síl na izoláciu, zajatie a záchranu zo zajatia či úkrytu na nepriateľskom alebo neobývanom území.
Dejiny.
Program Survival, Evasion, Resistance and Escape vznikol v United States Air Force koncom druhej svetovej vojny ako program pre výcvik pilotov, ktorí sa po zostrelení ocitli na nepriateľskom území. Počas vojny vo Vietname sa uplatnil aj medzi United States Marine Corps a United States Navy a koncom 80. rokov aj v United States Army. Tento výcvik podstupujú najmä piloti, členovia posádok lietadiel, odstreľovači, prieskumníci a príslušníci síl špeciálnych operácií – teda vojaci, ktorým hrozí vysoké riziko zajatia.
Program Survive, Evade, Resist, Extract známy pod rovnakou skratkou bol obdobne založený na skúsenostiach posádok britských lietadiel a lodí počas druhej svetovej vojny, ktoré sa ocitli na nepriateľskom alebo opustenom území. Príslušníci ozbrojených síl Spojeného kráľovstva, ktorí trénujú na škole SERE, sú pripravovaní na použitie vyšetrovacích metód, ktoré sú podľa medzinárodného práva zakázané. Táto odborná príprava sa vykonáva za prísne kontrolovaných podmienok a je poskytovaná vo forme, ktorá účastníkom umožňuje pochopiť metódy aké na nich môžu byť aplikované ak padnú do zajatia nepriateľa, ktorý nedodržiava Ženevský dohovor o zachádzaní so zajatcami alebo medzinárodné zákony.
Štruktúra výcviku.
SERE pozostáva z dvoch základných častí.
Hej, sokoly!

Hej, sokoly! (, správny názov: Na zielonej Ukrainie, Żal za Ukrainą, ) je tradičná poľsko-ukrajinská pieseň.
Autorom melódie je Maciej Kamieński (Matej Kamenický), poľský skladateľ slovenského pôvodu (1734-1821), vznikla na konci 18. storočia alebo v prvej polovici 19. storočia. Autor textu je neznámy, bol pravdepodobne jedným z poľských básnikov z konca 18. storočia (nebol to Tomasz-Tymko Padura, ako sa kedysi nesprávne verilo).
Pieseň je zaradená do poľských spevníkov z druhej polovice 19. storočia pod názvom "Żal za dziewczyną". Na začiatku 20. storočia si ju obľúbili poľskí skauti a vojaci. Počas poľsko-sovietskej vojny v roku 1920 ju poľskí vojaci spopularizovali na Ukrajine. S textom preloženým do ukrajinčiny sa teraz zaobchádza ako s „ukrajinskou ľudovou piesňou“.
Pieseň naspievali v slovenskej verzii „Hej, sokoly!“ skupina IMT Smile v spolupráci s Ondrejom Kandráčom k filmu "Čiara," ale pôvodnú pieseň do slovenčiny prespievali Kandráčovci.
Autorom slovenského textu je básnik a riaditeľ TASR Vladimír Puchala.
Nemenej uspešná je aj goralská verzia od Kollárovcov, spievaná po poľsky.
Úspech.
„Hej, sokoly!“ je označovaná za hit leta 2017, na YouTube kanále Rádia Expres má momentálne "(k 12.7.2018)" okolo 7 000 000 zhliadnutí, na YouTube kanáli IMTSmile Vevo takmer 13 000 000 zhliadnutí. V rebríčku Najhranejších hitov na webe Rádia Expres je „Hej, sokoly!“ na prvom mieste.
Paródia.
Na pesničku „Hej, sokoly!“ bola urobená paródia hereckou dvojicou vystupujúcou pod umeleckým meno TOM a ELO. Paródia bola vydaná ku koncu letných prázdnin 2017 a aj preto sa jej názov volá „Hej, do školy“.
RMS Aquitania

RMS "Aquitania" (RMS je skratka pre Royal Mail Steamer – Kráľovský poštový parník) bol luxusný britský zaoceánsky parník spoločnosti Cunard Line. Loď bola spustená na vodu 21. apríla 1913 a bola vyradená zo služby a zošrotovaná v roku 1950.
Po postavení dvoch lodí "RMS Lusitania" a "RMS Mauretania" sa společnost Cunard Line rozhodla poistiť svoju dominantnú pozíciu v atlantickej preprave treťou loďou. Poslednou z celkového počtu dvanásť štvorkomínových lodí, ktoré brázdily Atlantik, bola RMS "Aquitania", ktorú postavili v lodenici John Brown and Company v Clydebanku pod dohľadom admirality Kráľovského námorníctva. Tá ju totiž chcela v prípade vojny použiť ako pomocný krížnik. Navrhol ju konštruktér Leonard Peskett.
Stavba sa začala v decembri 1910. Loď bola spustená na vodu 21. apríla 1913 a v ten deň bola pokrstená grófkou Derby Alicou Stanleyovou. Na panenskú plavbu sa vydala po počiatočných skúškach 30. mája 1914. Patrila k najobľúbenejším lodiam svojej doby a niesla prezývku „Ship Beatiful“ (krásna loď).
Kvalifikácia na Majstrovstvá Európy v pozemnom hokeji mužov 1999

Kvalifikácia na Majstrovstvá Európy v pozemnom hokeji mužov 1999 bola kontinentálna kvalifikácia v pozemnom hokeji mužov, ktorú organizovala Európska federácia pozemného hokeja (EHF). Zúčastnilo sa jej rekordných 18 európskych družstiev, ktoré súťažili o 5 postupových miest na finálový turnaj. Kvalifikácia sa uskutočnila od 5. do 12. júla 1998. 
Priamy postup.
Priamo postúpili družstvo hostiteľskej krajiny a 6 družstiev z Majstrovstiev Európy 1995:
Dejan Školnik

Dejan Školnik (* 1. január 1989, Maribor, Juhoslávia) je chorvátsky futbalista, v súčasnosti hrajúci za rakúsky klub Mettersdorf.
Futbalová kariéra.
Profesionálne začal hrať futbal v roku 2008 v Maribore v tomto tíme odohral 72 zápasov a nastrieľal 6 gólov. V roku 2010 prestúpil do portugalského klubu Nacional, kde odohral 44 zápasov a nastrieľal 4 góly. V roku 2015 prestúpil do slovinského klubu NK Aluminij, za ktorý odohral 10 zápasov a strelil jeden gól. V sezóne 20152016 hral za slovenský klub FC ViOn Zlaté Moravce, za ktorý odohral 28 zápasov a strelil 1 gól za túto sezónu mal šesť žltých a jednu červenú kartu. V sezóne 20162017 prestúpil do talianskeho klubu Mantova, za ktorý odohral tri zápasy. Od sezóny 2017 hráva v slovinskom klube Drava Ptuj. Slovinsky klub Nogometna Šola Drava Ptuj bol založený v roku 2004. V sezóne 200162017 skončil na piatom mieste v druhej najvyššej slovinskej futbalovej lige.
Reprezentácia Chorvátska.
Dejan Školnik nastúpil v reprezentačnom tíme Chorvátska do 20 a 21 rokov, za ktoré odohral 11 zápasov a strelil jeden gól. Jediný gól za reprezentáciu strelil 9. októbra 2010 v zápase Španielsko "21" - Chorvátsko "21". Zápas sa skončil 2:1 a Dejan Školnik strelil gól v 22 minúte zápasu, svojim gólom prekonal španielskeho brankára Davida de Gea.
Lamin Samateh

Lamin Basmen Samateh (* 26. jún 1992, Kiang Keneba, Gambia) je gambijský futbalista. Na hracej ploche sa cíti najlepšie v pozícii stopéra, alebo pravého obrancu.
Lamin Samateh začal profesionálne hrať futbal v Gambii za klub Steve Biko FC v roku 2008. V roku 2011 prestúpil do chorvátskeho klubu NK Lokomotiva Zagreb, kde odohral štyridsaťdva zápasov a strelil jeden gól. V roku 2014 prestúpil do fínskeho klubu Kuopion Palloseura, za ktorý odohral dva zápasy. V sezóne 20152016 hral za slovenský klub FC ViOn Zlaté Moravce, za ktorý odohral tri stretnutia.
Reprezentácia Gambie.
Lamin Samateh nastúpil v reprezentačnom drese Gambie do 17 rokov odohral štyri zápasy proti Maroku a Tanzánii. Za seniorov odohral dva zápasy.
Tipsport liga 2017/2018

Tipsport liga 2017/2018 bola 25. sezónou najvyššej klubovej súťaže v ľadovom hokeji na Slovensku. Riadiacim orgánom súťaže je Slovenský zväz ľadového hokeja.
Extraligové kluby.
V sezóne 2017/2018 v nej hrá 10 regulárnych družstiev a družstvo HK Orange 20, hrajúce v Piešťanoch, ktoré odohrá iba jej časť ako prípravu pre Majstrovstvá sveta v ľadovom hokeji hráčov do 20 rokov. Pred začiatkom súťaže nezískal licenciu klub MHC Martin a Pro-Hokej oslovil klub HC 07 Detva ktorá musela splniť všetky podmienky pre udelenie licencií, ktorá sa tak stala nováčikom súťaže.
Konečná tabuľka základnej časti.
Tabuľka Tipsport Ligy 2017/18 aktualizácia k 11.3. 2018 o 21:00.
Baráž o ligu (Play-out).
Tímy v baráži o Tipsport ligu: 
V baráži sa zachránili MHk 32 Liptovský Mikuláš a HC 07 Detva a do Tipsport ligy nepostupujú HK Dukla Ingema Michalovce a HK Skalica.
Kvalifikácia mužov na Majstrovstvá Európy v pozemnom hokeji 2003

Kvalifikácia mužov na Majstrovstvá Európy v pozemnom hokeji 2003 bola kontinentálna kvalifikácia v pozemnom hokeji mužov, ktorú organizovala Európska federácia pozemného hokeja (EHF). Zúčastnilo sa jej rekordných 21 európskych družstiev, ktoré súťažili o 7 postupových miest2 najlepšie družstvá zo skupín + víťaz barážena finálový turnaj. Kvalifikácia sa uskutočnila od 8. júla do 15. septembra 2002. 
Bola to posledná kvalifikácia, od roku 2005 začala EHF organizovať turnaje výkonnostných divízií.
Priamy postup.
Priamo postúpili družstvo hostiteľskej krajiny a 4 družstvá z Majstrovstiev Európy 1999:
Zavolžie (mesto)

Zavolžie () je mesto v Gorodetskom rajóne v Nižnonovgorodskej oblasti v Rusku, ktoré sa nachádza na pravom brehu rieky Volga, oproti Gorodetsku, asi 56 km severozápadne od Nižného Novgorodu. V roku 2017 malo mesto 38 527 obyvateľov.
Etymológia.
Názov mesta doslova znamená „[krajina] za Volgou“, t.j. na ľavom brehu rieky, pretože leží na „druhej strane“ v porovnaní s historicky obývaným pravým brehom rieky.
Dejiny.
Vzniklo na mieste osady Pestovo. Bolo založené v roku 1947 ako osada obsluhujúca výstavbu vodnej nádrže a vodnej elektrárne Gorkij (dnes vodnej elektrárne Nižný Novgorod). V roku 1964 mu bol udelený štatút mesta.
Hospodárstvo.
V meste dominuje strojársky (továrne na výrobu motorov, žeriavov), stavebný (výroba polystyrénu) a drevársky priemysel (výroba nábytku, drevospracujúce závody). Taktiež sa tu nachádza závod na výrobu obalového skla, divízia spoločnosti Schott AG (otvorená v máji 2011).
Doprava.
V meste sa nachádza stanica elektrifikovanej železničnej trate z Nižného Novgorodu.
Zavolžie

Zavolžie (rus. Заволжье) môže byť:
Kvalifikácia na Majstrovstvá Európy v pozemnom hokeji žien 1984

Kvalifikácia na Majstrovstvá Európy v pozemnom hokeji žien 1984 bola kontinentálna kvalifikácia v pozemnom hokeji žien, ktorú organizovala Európska federácia pozemného hokeja (EHF). Zúčastnili sa jej iba 3 európske družstvá, ktoré súťažili o 2 postupové miesta na finálový turnaj. Kvalifikácia sa uskutočnila v roku 1984. 
Priamy postup.
Priamo postúpili družstvo hostiteľskej krajiny a 9 účastníckych družstiev z Majstrovstiev sveta 1983 a Interkontinentálneho pohára 1983:
Kvalifikácia na Majstrovstvá Európy v pozemnom hokeji žien 1987

Kvalifikácia na Majstrovstvá Európy v pozemnom hokeji žien 1987 bola kontinentálna kvalifikácia v pozemnom hokeji žien, ktorú organizovala Európska federácia pozemného hokeja (EHF). Družstvá súťažili o 6 postupových miest na finálový turnaj. Kvalifikácia sa uskutočnila v roku 1987. 
Priamy postup.
Priamo postúpili družstvo hostiteľskej krajiny a 5 družstiev z Majstrovstiev Európy 1984:
Kvalifikácia na Majstrovstvá Európy v pozemnom hokeji žien 1991

Kvalifikácia na Majstrovstvá Európy v pozemnom hokeji žien 1991 bola kontinentálna kvalifikácia v pozemnom hokeji žien, ktorú organizovala Európska federácia pozemného hokeja (EHF). Družstvá v nej súťažili o 6 postupových miest na finálový turnaj. Kvalifikácia sa uskutočnila v roku 1990. 
Priamy postup.
Priamo postúpili družstvo hostiteľskej krajiny a 5 družstiev z Majstrovstiev Európy 1987:
Výsledky.
Skupina 4.
Postupujúce družstvá zo skupín 3 a 4: , ,
Kvalifikácia na Majstrovstvá Európy v pozemnom hokeji žien 1995

Kvalifikácia na Majstrovstvá Európy v pozemnom hokeji žien 1995 bola kontinentálna kvalifikácia v pozemnom hokeji žien, ktorú organizovala Európska federácia pozemného hokeja (EHF). Zúčastnilo sa jej 9 európskych družstiev, ktoré súťažili o 6 postupových miest na finálový turnaj. Kvalifikácia sa uskutočnila od 1. do 7. mája 1994. 
Priamy postup.
Priamo postúpili družstvo hostiteľskej krajiny a 5 družstiev z Majstrovstiev Európy 1991:
Chrám-kostnica svätej Nedele (Batak)

Historický chrám-kostnica svätej Nedele () je pravoslávny chrám z obdobia bulharského národného obrodenia nachádzajúci sa na námestí Oslobodenia () v centrálnej časti mesta Batak v Pazardžickej oblasti v južnom Bulharsku. Má štatút kultúrnej pamiatky národného významu od roku 1977.
Charakteristika a dejiny.
Chrám bol postavený podľa vtedajších osmanských pravidiel pre kresťanské svätostánky (bol čiastočne vkopaný do zeme). Postavený bol svojpomocne obyvateľmi Bataku v roku 1813 v priebehu 75 dní. Je to budova postavená z kameňov, architektonicky pripomínajúca stredoveké byzantské chrámy. Chrámový dvor je ohradený 1,5 metrov vysokým kamenným múrom. V období výstavby chrámu Batak práve zažíval vďaka spracovaniu dreva svoj najväčší rozmach. Zaujímavý je fakt, že v batackom chráme sa pri bohoslužbách používala od začiatku tzv. cirkevná slovančina a nie gréčtina, ako to prikazovali vtedajšie zákony. Z týchto dôvodov sa chrám stal veľmi dôležitým duchovným strediskom. V priebehu batackého masakru sa chrám stal posledným útočiskom viac ako 2000 obyvateľov mestečka, ktorí prežili v chráme 3 dni a 3 noci, nakoniec však boli brutálne zmasakrovaní, alebo upálení.
Po oslobodení Bulharska padlo rozhodnutie, že chrám sa nebude naďalej využívať na bohoslužby, keďže Batačania sa rozhodli, že je potrebné, aby budova ostala zachovaná ako pamätník venovaný obyvateľom Bataku zahynulým v priebehu Aprílového povstania. V roku 1955 bol chrám prehlásený štátnym múzeom a v roku 1977 mu bol priznaný štatút kultúrnej pamiatky národného významu. Chrám svätej Nedele patrí k jednému zo symbolov bulharského národno-oslobodzovacieho boja.